Komission asetus (EY) N:o 1485/96, annettu 26 päivänä heinäkuuta 1996, neuvoston direktiivin 92/109/ETY soveltamisalaan kuuluvien tiettyjen huumaus- ja psykotrooppisten aineiden laittomassa valmistuksessa käytettävien aineiden erityistä käyttötarkoitusta koskeviin asiakkaan selvityksiin sovellettavista yksityiskohtaisista säännöistä (ETA:n kannalta merkityksellinen teksti)



Virallinen lehti nro L 188 , 27/07/1996 s. 0028 - 0031



KOMISSION ASETUS (EY) N:o 1485/96, annettu 26 päivänä heinäkuuta 1996, neuvoston direktiivin 92/109/ETY soveltamisalaan kuuluvien tiettyjen huumaus- ja psykotrooppisten aineiden laittomassa valmistuksessa käytettävien aineiden erityistä käyttötarkoitusta koskeviin asiakkaan selvityksiin sovellettavista yksityiskohtaisista säännöistä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen huumaus- ja psykotrooppisten aineiden laittomaan valmistukseen käytettävien aineiden valmistamisesta ja saattamisesta markkinoille 14 päivänä joulukuuta 1992 annetun neuvoston direktiivin 92/109/ETY (1), sellaisena kuin se on muutettuna komission direktiivillä 93/46/ETY (2), ja erityisesti sen 2 artiklan 1 kohdan b alakohdan, sekä katsoo, että kaikista direktiivin 92/109/ETY 1 artiklan 2 kohdan a alakohdassa luokiteltujen aineiden markkinoille saattamiseen johtavista liiketoimista on annettava asianmukaiset tiedot; näiden tietojen on sisällettävä myös asiakkaan selvitys aineen erityisistä käyttötarkoituksista, säännöt asiakkaan selvityksistä auttavat varmentamaan, että jokaisen liiketoiminnan yhteydessä asiakkaan luokiteltujen aineiden käyttö tulee selvästi yksilöidyksi; tällaisella yksilöimisellä vältetään luokiteltujen aineiden joutuminen laittomaan huumeiden valmistukseen, saman asiakkaan ja toimittajan säännöllisten liiketoimien huomioon ottamiseksi tulisi luoda asiakkaalle mahdollisuus eräin edellytyksin antaa yksi selvitys, joka kattaisi kaikki 2 luokkaan kuuluvan aineen liiketoimet enintään vuoden ajanjaksolta, tämän asetuksen säännökset ovat yhdenmukaiset neuvoston asetuksen (ETY) N:o 3677/90 (3), sellaisena kuin se on viimeksi muutettuna komission asetuksella (ETY) N:o 3769/92 (4), 10 artiklassa tarkoitetun komitean lausunnon kanssa, ON ANTANUT TÄMÄN ASETUKSEN: 1 artikla Selvitys yksittäisistä liiketoimista 1. Jokaisen yhteisöön asettautuneen henkilön tai oikeushenkilön, joka toimittaa asiakkaalle direktiivin 92/109/ETY liitteessä I olevaan 1 tai 2 luokkaan kuuluvaa ainetta ja jonka on annettava selvitys yksittäisestä liiketoimesta kyseisen direktiivin 1 artiklan mukaisesti, on saatava, lukuun ottamatta jäljempänä 2 artiklassa säädettyjä tapauksia, kyseiseltä asiakkaalta selvitys, josta käy ilmi hänelle toimitetun aineen erityinen käyttötarkoitus tai erityiset käyttötarkoitukset. Jokaisesta luokitellusta aineesta on annettava erillinen selvitys. 2. Selvityksen on sisällettävä tämän asetuksen liitteen 1 kohdassa olevassa selvityslomakkeessa mainitut tiedot. Oikeushenkilön on annettava ilmoitus kirjelomakkeellaan. 2 artikla Selvitys useista 2 luokkaan kuuluvaa ainetta koskevista liiketoimista 1. Yhteisöön asettautunut henkilö tai oikeushenkilö, joka säännöllisesti toimittaa asiakkaalle direktiivin 92/109/ETY liitteessä I tarkoitettuun 2 luokkaan kuuluvaa ainetta ja jonka on annettava selvitys liiketoimista kyseisen direktiivin 2 artiklan mukaisesti, voi hyväksyä yksittäistä liiketointa koskevan selvityksen sijasta yhden selvityksen useista korkeintaan yhden vuoden aikana toteutetuista liiketoimista, jos toimittajalla on todisteet seuraavien edellytysten täyttymisestä: - toimittaja on toimittanut asiakkaalle kyseistä ainetta vähintään kolme kertaa viimeisten 12 kuukauden aikana, - toimittajalla ei ole mitään syytä olettaa, että ainetta käytetään laittomiin tarkoituksiin, - tilatut määrät eivät poikkea kyseisen asiakkaan tavanomaisista tilausmääristä. 2. Selvityksen on sisällettävä tämän asetuksen liitteen 2 kohdassa olevassa selvityslomakkeessa mainitut tiedot. Oikeushenkilön on annettava selvitys kirjelomakkeellaan. 3 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1996. Komission puolesta Martin BANGEMANN Komission jäsen (1) EYVL N:o L 370, 19.12.1992, s. 76 (2) EYVL N:o L 159, 1.7.1993, s. 134 (3) EYVL N:o L 357, 20.12.1990, s. 1 (4) EYVL N:o L 383, 29.12.1992, s. 17 LIITE >KAAVION ALKU> >KAAVION LOOPU>